stanford-oval/wikipedia huggingface dataset:
Karaman
Historia

Kaupungin paikalla oli muinoin heettiläisten kaupunki nimeltään Laranda. Perdikkas tuhosi kaupungin vuonna 322 eaa. ja myöhemmin uudelleen rakennetusta kaupungista tuli merkittävä merirosvojen keskus. Rooman ja Bysantin jälkeen kaupunkia hallinnoivat seldžukit. Fredrik I Barbarossa valloitti kaupungin kolmannella ristiretkellä vuonna 1190 ja siitä tuli Kilikian armenialaiskuningaskunnan osa, kunnes turkkilainen sotapäällikkö Karamanoğlu Mehmet Bey valtasi kaupungin 1256 ja nimesi sen itsensä mukaan Karamaniksi. Vuonna 1275 kaupungista tuli Karamanoğlun emiraatin pääkaupunki. Osmanit valloittivat Karamanin ja koko Karamanoğlun vuonna 1468.
Käännös suomeksi
Karhulahden kotiseutumuseo

| Karhulahden kotiseutumuseo |
| --- | --- |
Tyyppi:  Kotiseutumuseo 
Osoite:  Golftie 14 A, 79600 Joroinen  
Sijainti:  Joroinen 
Koordinaatit:  62°10′41″N, 27°52′48″E
 fiKarhulahden kotiseutumuseo 
Karhulahden kotiseutumuseo on  Joroisissa sijaitseva kotiseutumuseo. Museo on talonpoikaismuseo, joka on sisustettu  1920-luvun tyyliin. Museossa on myös vanhojen  karttojen näyttely. Museo on maakunnallisesti arvokas ja suojeltu kaavalla.
Karhulahden päärakennus on rakennettu vuonna 1829 ja siihen on lisätty ristipääty 1920-luvun alussa. Päärakennus edustaa Itä-Suomelle tyypillistä kartanomuotoa, jossa yksikerroksiseen rakennukseen liittyy kaksikerroksinen ristipääty. Kaikkiaan Karhulahteen kuuluu 14 hirsi- ja piirurunkoista rakennusta.
Karhulahden tilan historiaa voidaan jäljittää 1500-luvulle saakka. Tila oli nimismiehen asuntona 1800-luvun alkupuolella, ja vuosina 1802-1806 Karhulahdessa toimi Joroisten ensimmäinen postikonttori.
Päärakennuksen katto kunnostettiin vuosina 2015-2017. Navetan ja ajokaluvajan pärekatto uusittiin vuonna 2019.
Kampinmalmi

| Kampinmalmi> Kampmalmen |
| --- | --- |

 Kaupungin kartta, jossa Kampinmalmi korostettuna.  Helsingin kaupunginosat
Kaupunki:  Helsinki
Suurpiiri:  Eteläinen suurpiiri
Pinta-ala:  4,14 km² 
Väkiluku:  34 625 (1.1.2015)
Väestötiheys:  8364 as./km²
Osa-alueet:  Etu-Töölö, Lapinlahti, Kamppi, Ruoholahti, Jätkäsaari
Postinumero(t):  00100, 00180
Lähialueet:  Taka-Töölö, Kluuvi, Kaartinkaupunki, Punavuori, Hernesaari, Lauttasaari
Kampinmalmi (ruots.  Kampmalmen) on Helsingin kantakaupungissa sijaitseva peruspiiri. Se koostuu viidestä hallinnollisesta osa-alueesta: Etu-Töölö, Lapinlahti, Kamppi, Ruoholahti ja Jätkäsaari.
Kampinmalmi sijaitsee Lauttasaaren itäpuolella ja Taka-Töölön eteläpuolella (raja Taka-Töölöön päin kulkee Pohjoisella Hesperiankadulla). Idässä Kampinmalmin naapurina on Vironniemen ja etelässä Ullanlinnan peruspiiri.
Väestö ja työpaikat

Kampinmalmilla on asukkaita 33 006 (1.1.2014). Alue tarjoaa runsaasti työpaikkoja (50 139 kpl, tilanne 31.12.2012). Alueen väkiluku ja työpaikkamäärät tulevat kasvamaan jatkossa Jätkäsaaren rakentumisen myötä.
Peruspiiriin väkiluvun ja työpaikkamäärien kehitys 1995-2015:
| 0 | 1 | 2 |
| --- | --- | --- |
| Vuosi | Väkiluku (1.1) | Työpaikat (31.12) |
| 1995 | 26 141 | 36 242 |
| 2000 | 29 796 | 45 301 |
| 2005 | 28 972 | 45 460 |
| 2010 | 30 394 | 48 834 |
| 2015 | 34 625 | ei tiedossa |
Aiheesta muualla

Kampinmalmi satelliitista.
Lohikaaos

Kaksi palaa lohisushia Sushiro-ravintolassa, jonka markkinointikampanja aiheutti lohikaaokseksi kutsutun ilmiön.
Lohikaaos (kiin.: 鮭魚之亂, engl. salmon chaos) on nimitys, jota käytetään Taiwanissa maaliskuussa 2021 alkaneen Sushiro-sushiravintolaketjun markkinointikampanjasta ja sen seurauksista. Kampanjassa ravintola lupasi ilmaista sushia niille asiakkaille, joiden nimeen sisältyi kiinan kielen lohta tarkoittavat merkit 鮭魚 (guīyú). Kampanjan seurauksena yli 330 ihmistä vaihtoi virallisen nimensä sisältämään kyseiset merkit, ja samalla ennätys Taiwanin pisimmästä nimestä rikottiin useita kertoja. Nimenvaihdokset saivat osakseen kritiikkiä maan hallinnolta ja aiheuttivat osalle ongelmia, kun laissa määritetty nimenvaihtojen enimmäismäärä tuli täyteen ennen kuin he ehtivät palata vanhaan nimeensä.
Taiwanin nimilaki

Taiwanin nimilakia täydennettiin 20. toukokuuta 2015. Uudessa laissa kaikille taiwanilaisille annettiin oikeus vaihtaa nimeään kolme kertaa, mikäli yksi kuudesta laissa määritellystä kriteeristä täyttyi. Yksi kriteereistä nimenvaihdolle oli ”mikäli hakijan nimi on epämiellyttävä, jos sillä on epäkäytännöllisen pitkä latinalaistettu muoto, tai jos on muita erityisiä huomioon otettavia seikkoja”. Nimen vaihtamiseen vaadittiin vain 80 Taiwanin dollarin (alle kolmen euron) hallinnollinen maksu uudesta henkilökortista. Käytännössä uutta nimilain kohtaa tulkittiin niin, että kenellä tahansa oli oikeus vaihtaa nimeään mistä tahansa syystä. Pian lain muuttamisen jälkeen taiteilija ja aktivisti Huang Hong-cheng vaihtoi nimekseen ”黃宏成台灣阿成世界偉人財神總統”, mikä tarkoittaa ”Huang Hong-cheng, Ah Cheng Taiwanista, maailman mahtavin mies, caishen (vaurauden jumala) ja Taiwanin presidentti”. Nimi koostui 15 kirjoitusmerkistä ja oli Taiwanin pisin vuoteen 2020 asti.
Markkinointikampanja

Japanilaislähtöinen liukuhihnasushiketju Sushiro ilmoitti 15. maaliskuuta 2021 Taiwanin ravintoloissaan järjestettävästä lohisushien markkinointikampanjasta. Kampanjassa Sushiro antoi 17.–18. maaliskuuta sushibuffetistaan 10 prosentin alennuksen niille asiakkaille, joiden nimessä oli toinen kiinan kielen lohta tarkoittavan sanan kirjoitusmerkkien 鮭 (guī) ja 鮭魚 (yú) homonyymeistä. Ne, joiden nimessä oli molempien kirjoitusmerkkien homonyymit, saivat 50 prosenttia alennusta, ja ne, joiden nimi sisälsi sellaisenaan sanan lohi eli 鮭魚 (guīyú), saivat sushit kokonaan ilmaiseksi. Asiakkaan itsensä lisäksi tarjous koski muita pöytäseurueen jäseniä, kuitenkin enintään kuutta henkeä.
Viihdeuutismedia Cartino Mad News julkaisi 16. maaliskuuta Facebookissa kuvan kolmen opiskelijan henkilökorteista. He olivat hyödyntäneet vuoden 2015 lisäystä nimilakiin ja vaihtaneet nimikseen ”Liao Lohi”, ”Zhangjian Lohi” ja ”Liu Pinhan Komea Lohi” saadakseen ilmaista sushia. Julkaisusta tuli pian internetilmiö, ja sen levitessä yhä useampi päätti vaihtaa nimeään hyötyäkseen kampanjasta, useimmat aikomuksenaan palata vanhaan nimeensä kampanjan päätyttyä.
Nimeään vaihtaneet taiwanilaiset rikkoivat useaan kertaan ennätyksen maan pisimmästä nimestä. Ennätys nousi ensin 36 merkkiin, kun Chen-niminen mies vaihtoi nimekseen 陳愛台灣國慶鮑鮪鮭魚松葉蟹海膽干貝龍蝦和牛肉美福華君品晶華希爾頓凱薩老爺, käännettynä ”Chen rakastaa Taiwanin kansallispäivää, merikorvia, tonnikalaa, lohta, lumitaskurapuja, merisiilejä, kampasimpukoita, hummeria, wagyū-lihaa”, minkä perään lueteltiin useita eri hotelliketjujen nimiä. Seuraava ennätyksen haltija oli opiskelija, jonka 40 merkin pituinen uusi nimi oli 李圭歸瑰規硅閨邽龜鮭魚於瑜餘娛虞盂妤漁愚愉于余蝓腴予輿渝嵎榆算了我想得好累隨便啦. Nimi alkoi hänen sukunimellään Lee, jonka perään tuli kahdeksan eri kirjoitusmerkkiä, jotka lausutaan guī, sitten 20 merkkiä, jotka lausutaan yú. Viimeinen guī ja ensimmäinen yú muodostivat sanan lohi. Guī- ja yú-merkkien jälkeen nimen loppuosa oli ”ihan sama, en keksi enää enempää”. Viimeisen ennätyksen teki mies, joka vaihtoi nimekseen 50 merkkiä pitkän 陳**有震天龍砲變身*****於二零二一三月十四日與**穩定交往中愛妳愛一生一世此生想帶妳一起吃鮭魚 (henkilötiedot poistettu). Käännettynä nimi on ”Chen [entinen nimi]:llä on Black Dragon Cannon (harvinainen ase Counter-Strike Online -pelissä) ja hän muuttui [lempinimi]:ksi 14. maaliskuuta 2021, on vakaassa suhteessa [tyttöystävän nimi]:n kanssa, olet ainoa rakkauteni koko loppuelämäni ajan, tässä elämässä haluan syödä lohta kanssasi”.
Eräälle nimeään vaihtaneelle selvisi vasta jälkikäteen, että hänen nimeään oli vaihdettu kahdesti hänen lapsuudessaan, jolloin hän ei enää saanut vaihdettua nimeään takaisin. Myös eräässä toisessa julkisuuteen nousseessa tapauksessa nimensä vaihtanut kuuli jälkikäteen käyttäneensä viimeisen nimenvaihtonsa, ja niinpä hänen nimekseen jäi ”Zhang Lohiunelma”. Kävi kuitenkin ilmi, että hänellä oli viranomaisten mukaan edelleen nimenvaihtoja jäljellä, ja hänen väitteensä taustalla oli ilmeisesti julkisuuden kaipuu.
Kaikkiaan lohikaaoksessa nimensä vaihtoi yli 330 ihmistä, kun ennen markkinointikampanjaa vain kymmenellä ihmisellä Taiwanissa oli nimessään lohta tarkoittavat merkit.
Reaktioita

Sushiron markkinointipäällikkö totesi taiwanilaisten reaktion ylittäneen kampanjaan kohdistuneet odotukset ja sanoi arvostavansa niitä, jotka vaihtoivat nimeään saadakseen ilmaista sushia. Viranomaiset ja poliitikot sen sijaan kritisoivat lohikaaoksessa nimensä vaihtaneita. Apulaissisäministeri Chen Tsung-yen sanoi nimenvaihdosten hukkaavan viranomaisten aikaa aiheuttamalla ylimääräistä paperityötä ja pyysi kansalaisia säästämään hallinnollisia resursseja. Taiwanin sisäministeriö muistutti kansaa siitä, että lohikaaokseen osallistuminen tuhlaa kolmesta laissa sallitusta nimenvaihdosta kaksi. Maan parlamentti keskusteli lohikaaoksen seurauksena nimilaista, ja sekä hallituksen että opposition edustajat ehdottivat muun muassa nimenvaihdoksen vaikeuttamista, muutoksia hallinnollisiin maksuihin ja harkinta-aikaa nimenvaihtoon.
Suuren yleisön suhtautuminen lohikaaokseen oli yleisesti negatiivinen. Nimen vaihtamisen ilmaisen sushin vuoksi katsottiin edustaneen ahneutta ja välinpitämättömyyttä, ja moni pitikin tapauksen saamaa näkyvyyttä ulkomaalaisissa tiedotusvälineissä häpeällisenä Taiwanille. Internetkeskusteluissa nimenvaihtoja pidettiin vastuuttomana ajanhaaskauksena.
Lontoon olympiastadion

| Lontoon olympiastadion |
| --- | --- |
 Stadion huhtikuussa 2012.
Rakennuksen tiedot
Sijainti:  Lontoo, Englanti
Koordinaatit:  51°32′19″N, 0°00′59″W
Rakennustyöt aloitettu:  2007
Avattu:  2011
Kustannukset:  537 000 000 £
Arkkitehti:  Populous
Käyttäjät
 Kesäolympialaiset 2012 Kesäparalympialaiset 2012 Yleisurheilun maailmanmestaruuskilpailut 2017 West Ham United FC 
Katsojakapasiteetti
 Kesäolympialaiset 2012: 80 000 Olympiakisojen jälkeen: 60 000 
Lisää rakennusartikkeleitaArkkitehtuurin teemasivulla
Lontoon olympiastadion (engl. Olympic Stadium) on Lontoon Stratfordissa sijaitseva monitoimistadion, joka oli vuoden 2012 kesäolympialaisten ja kesäparalympialaisten pääkilpailupaikka. Stadionin yleisökapasiteetti olympialaisissa oli 80 000, tehden siitä väliaikaisesti Britannian kolmanneksi suurimman stadionin Wembley Stadiumin ja Twickenham Stadiumin jälkeen. Maanrakennustyöt stadionin alueella alkoivat vuoden 2007 puolivaiheilla. Varsinaiset rakennustyöt alkoivat virallisesti 22. kesäkuuta 2008, tosin paalutustyöt alkoivat jo neljä viikkoa aiemmin. Rakennustyöt päättyivät 29. maaliskuuta 2011. Stadion isännöi yleisurheilun maailmanmestaruuskilpailuja 2017.
Suunnitelma ja rakentaminen

Stadionin suunnitelma julkaistiin 7. marraskuuta 2007. Suunnittelija Populous on arkkitehtitoimisto, joka on erikoistunut urheilutapahtumapaikkojen ja messukeskusten rakentamiseen sekä suurtapahtumien suunnitteluun. Rakennustyöt kestivät neljä vuotta vuodesta 2007 vuoteen 2011.
Vuoden 2012 kesäolympialaisissa stadion isännöi avajais- ja päättäjäisjuhlallisuudet sekä yleisurheilukilpailut. Kisojen jälkeen stadionin yleisökapasiiteettia pienennetään 80 000:sta 60 000:een.
Kesäkuuhun 2009 mennessä stadionin yleisurheilukenttä oli rakennettu entistä syvemmälle. Sen ympärille rakennettiin pysyvä 25 000 istuimen katsomonosa. Tämän "kulhon" päälle rakennettiin teräksestä ja betonista kevytrakenteinen ylempi kerros, johon mahtuu 55 000 katsojaa. Alueen luonnollinen kaltevuus otettiin suunnitelmissa huomioon, ja pukuhuoneet ja lämmittelytilat kaivettiin puoliksi maan alle matalampaan päähän. Vuosina 2013–2015 stadionia muutettiin siten, että katsomot katettiin kokonaan loppuun ja katsojakapasiteetti putosi 60 000:een Rugby unionin 2015 MM-turnausotteluja silmällä pitäen ja West Hamin otteluita 2016 eteenpäin ennakoiden alin katsomo muutettiin Stade de France -tyyliin liikkuvaksi: katsomo sijaitsee juoksuradan päällä ja se voidaan yleisurheilukisoissa "veivata taaksepäin" ja ottaa radat käyttöön.
Käyttäjät

Stadionista piti tulla jalkapalloseura West Hamin kotikenttä vuodesta 2013 alkaen. Myös jalkapalloseura Tottenham Hotspur FC kilpaili stadionin käytöstä olympialaisten jälkeen. West Ham voitti tarjouskilpailun luvattuaan säilyttää stadionin juoksuradan myös olympialaisten jälkeen. Kansainvälisen yleisurheiluliiton IAAF:n presidentti Lamine Diack kiitteli päätöstä antaa stadion West Hamin käyttöön. Näin stadionilla voidaan järjestää yleisurheilukilpailuja (Timanttiliiga, 2017 MM-kilpailut) myös olympialaisten jälkeen. West Hamin ensimmäinen kausi stadionilla on 2016–2017.
Kuvia

Stadion lokakuussa 2009.
Stadion syyskuussa 2012.
Stadion sisältäpäin.
Olympiakisojen avajaiset.
Aiheesta muualla

Kuvia tai muita tiedostoja aiheesta Lontoon olympiastadion Wikimedia Commonsissa
Stadionin rakentamista seuraava web-kamera BBC:n sivuilla (englanniksi)
Lontoon piispa

Lontoon piispa on Canterburyn kirkkoprovinssiin kuuluvan Lontoon hiippakunnan piispa, joka on kolmantena arvojärjestyksessä Canterburyn ja Yorkin arkkipiispojen jälkeen. Viranhaltija on yksi viidestä piispasta, jotka istuvat virkansa puolesta parlamentin ylähuoneessa.
Ennen normannivalloitusta

| Viranhaltija | Vuodesta | Vuoteen | Huomautuksia |
| --- | --- | --- | --- |
| Mellitus | 604 | 619 |  |
| Pyhä Cedd | 654 | 664 |  |
| Wine | 666 | 675 |  |
| Erkenwald | 675 | 693 |  |
| Dunstan | noin 957–959 | 959 |  |
| Ælfstan Lontoolainen | noin 959–964 | noin 995–996 |  |
| Wulfstan II | 996 | 1002 |  |
| Ælfhun | n. 1003 | n. 1016 |  |
| Ælfwig | 1014 | 1035 |  |
| Ælfweard | 1035 | 1044 |  |
Normannien valloituksesta reformaatioon

| Viranhaltija | Vuodesta | Vuoteen | Huomautuksia |
| --- | --- | --- | --- |
| Robert Jumiègeslainen | 1044 | 1051 |  |
| Vilhelm Normanni | 1051 | 1075 |  |
| Hugh d'Orevalle | 1075 | 1085 |  |
| Simon Sudbury | 1361 | 1375 |  |
| William Courtenay | 1375 | 1381 |  |
| Robert Braybrooke | 1381 | 1404 |  |
| Roger Walden | 1404 | 1406 |  |
| Nicholas Bubwith | 1406 | 1407 |  |
| Richard Clifford | 1407 | 1421 |  |
| John Kempe | 1421 | 1426 |  |
| William Grey | 1426 | 1431 |  |
| Robert FitzHugh | 1431 | 1436 |  |
| Robert Gilbert | 1436 | 1448 |  |
| Thomas Kempe | 1448 | 1489 |  |
| Richard Hill | 1489 | 1496 |  |
| Thomas Savage | 1496 | 1502 |  |
| William Warham | 1502 | 1504 |  |
| William Barnes | 1504 | 1506 |  |
| Richard FitzJames | 1506 | 1522 |  |
Reformaatiosta nykypäivään

| Viranhaltija | Vuodesta | Vuoteen | Huomautuksia |
| --- | --- | --- | --- |
| Cuthbert Tunstall | 1522 | 1530 |  |
| John Stokesley | 1530 | 1539 |  |
| Edmund Bonner | 1539 | 1549 | erotettiin |
| Nicholas Ridley | 1550 | 1553 | poltettiin roviolla harhaoppisena |
| Edmund Bonner | 1553 | 1559 |  |
| Edmund Grindal | 1559 | 1570 |  |
| Edwin Sandys | 1570 | 1577 |  |
| John Aylmer | 1577 | 1594 |  |
| Richard Fletcher | 1594 | 1596 |  |
| Richard Bancroft | 1597 | 1604 |  |
| Richard Vaughan | 1604 | 1607 |  |
| Thomas Ravis | 1607 | 1610 |  |
| George Abbot | 1610 | 1611 |  |
| John King | 1611 | 1621 |  |
| George Monteigne | 1621 | 1628 |  |
| William Laud | 1628 | 1633 |  |
| William Juxon | 1633 | 1649 |  |
| Gilbert Sheldon | 1660 | 1663 |  |
| Humphrey Henchman | 1663 | 1675 |  |
| Henry Compton | 1675 | 1713 |  |
| John Robinson | 1713 | 1723 |  |
| Edmund Gibson | 1723 | 1748 |  |
| Thomas Sherlock | 1748 | 1761 |  |
| Thomas Hayter | 1761 | 1762 |  |
| Richard Osbaldeston | 1762 | 1764 |  |
| Richard Terrick | 1764 | 1777 |  |
| Robert Lowth | 1777 | 1787 |  |
| Beilby Porteus | 1787 | 1809 |  |
| John Randolph | 1809 | 1813 |  |
| William Howley | 1813 | 1828 |  |
| Charles James Blomfield | 1828 | 1856 |  |
| Archibald Campbell Tait | 1856 | 1868 |  |
| John Jackson | 1869 | 1885 |  |
| Frederick Temple | 1885 | 1896 |  |
| Mandell Creighton | 1897 | 1901 |  |
| Arthur Winnington-Ingram | 1901 | 1939 |  |
| Geoffrey Fisher | 1939 | 1945 |  |
| John W. C. Wand | 1945 | 1955 |  |
| Henry Campbell | 1956 | 1961 |  |
| Robert Stopford | 1961 | 1973 |  |
| Gerald Ellison | 1973 | 1981 |  |
| Graham Leonard | 1981 | 1991 |  |
| David Hope | 1991 | 1995 |  |
| Richard Chartres | 1996 | 2017 |  |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.london.anglican.org
Kastanjakutoja

| Kastanjakutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  rubiginosus
Kaksiosainen nimi
 Ploceus rubiginosus  Rüppell, 1840 
Katso myös
   Kastanjakutoja Wikispeciesissä   Kastanjakutoja Commonsissa 
Infobox OKNimi-testi OKIUCN-testi OK: 
Kastanjakutoja (Ploceus rubiginosus) on kutojien heimoon kuuluva varpuslintu.
Levinneisyys

Kastanjakutojaa tavataan Itä-Afrikassa sekä erillään Afrikan lounaisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Kaitanen (Konnevesi)

| Kaitanen |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°41′11″N, 26°20′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Saittalampeen 
Järvinumero:  14.714.1.003
Mittaustietoja
Pinnankorkeus:  119,4 m  
Pituus:  600 m  
Leveys:  180 m  
Rantaviiva:  1,41 km  
Pinta-ala:  4,115 ha  
Saaria:  ei saaria 
 fiKaitanen 
Kaitanen  on Keski-Suomessa Konnevedellä  Varuskunnan lähellä sijaitseva järvi.
Maantietoa

Järvi on 600 metriä pitkä, 180 metriä leveä, ja sen pinta-ala on 4,1 hehtaaria. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Silmutjoen valuma-alueeseen (14.714) se kuuluu. Järven vedenpinnan korkeus on 119,4 metriä mpy.
Kaspiantäplätokko

| Kaspiantäplätokko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Tokkokalat Gobiiformes
Heimo::  Tokot Gobiidae
Suku::  Täplätokot Neogobius
Laji::  caspius
Kaksiosainen nimi
 Neogobius caspius  (Eichwald, 1831) 
Infobox OKNimi-testi OKIUCN-testi OK: 
Kaspiantäplätokko (Neogobius caspius) on täplätokkojen sukuun ja tokkojen heimoon kuuluva tokkokalalaji. Sen kuvasi ensimmäisenä Karl Eichwald vuonna 1831.
Levinneisyysalue

Sitä tavataan Kaspianmerellä.
Kansainvälinen sotilasurheiluliitto

| Kansainvälinen sotilasurheiluliitto> Conseil International du Sport Militaire |
| --- | --- |

Laji:  sotilasurheilu
Tyyppi:  urheilujärjestö
Toimialue:  kansainvälinen
Lyhenne:  CISM
Perustettu:  18. helmikuuta 1948
Sijainti:   Bryssel, Belgia
Presidentti:  Nilton Gomes Rolim
Aiheesta muualla
Sivusto
Infobox OKVirheellinen NIMI-arvo: 
Kansainvälinen sotilasurheiluliitto (lyh. CISM, ransk. Conseil International du Sport Militaire) on kansainvälinen sotilasurheiluliitto. Järjestö on perustettu vuonna 1948. Nykyisin sillä on 131 jäsenmaata. CISM järjestää neljän vuoden välein käytävät sotilaiden maailmankisat (ensimmäiset 1995). Lisäksi eri lajiryhmille järjestetään lukuisia omia kansainvälisiä kilpailuitaan.
Aiheesta muualla

http://www.cism-milsport.org/
Kangosjärvi

Kangosjärvi on noin 120 asukkaan kylä Muonion kunnassa. Kylä sijaitsee 20 kilometrin päässä Muonion kirkonkylältä etelään saman nimisen järven etelärannalla.
Kastanjaniskaluura

| Kastanjaniskaluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  nuchalis
Kaksiosainen nimi
 Grallaria nuchalis  Sclater, 1859 
Katso myös
   Kastanjaniskaluura Wikispeciesissä   Kastanjaniskaluura Commonsissa 
Infobox OKNimi-testi OKIUCN-testi OK: 
Kastanjaniskaluura (Grallaria nuchalis) on luurien heimoon kuuluva varpuslintu.
Levinneisyys

Kastanjaniskaluuraa tavataan Kolumbiassa, Ecuadorissa ja Perussa. Lajia on kuvattu melko yleiseksi, ja se on luokiteltu elinvoimaiseksi.
Kaspin piirikunta

Kaspin piirikunta (georg. კასპის რაიონი, Kaspis raioni) on piirikunta Šida Kartlin hallintoalueella Georgiassa. Piirikunnassa asuu 41 795 asukasta (vuonna 2021) ja sen pinta-ala on 803 neliökilometriä. Sen keskuksena toimii Kaspin kaupunki, joka sijaitsee Mtkvari-joen varrella.
Piirikunnassa on useita historiallisia monumentteja. Kaspin pohjoisosassa sijaitsee vuonna 1030 rakennettu Samtavisin katedraali, joka merkitsi uutta vaihetta georgialaisen arkkitehtuurin historiassa. Rkonin luostari Tedzma-joen rannalla koostuu useasta rakennuksesta, joista varhaisin, kolmilaivainen jumalanäidin basilika on rakennettu 600-luvulla. Luostarin lähellä sijaitsee 1100–1200-luvuilla rakennettu Rkonin silta, joka yhdisti Šida Kartlin Trialetin alueeseen. Ikvin kirkossa Šabtskala-joen varrella on vuorostaan säilynyt arvokkaita freskoja 1000-luvulta. Kvatakhevin luostari piirikunnan eteläosassa 1200-luvun vaihteesta toimi vuosisatojen ajan georgialaisen oppineisuuden keskuksena.
Aiheesta muualla

Kuvia tai muita tiedostoja aiheesta Kaspin piirikunta Wikimedia Commonsissa
Georgian kaupungit ja piirikunnat
Linus Pauling

| Linus Carl Pauling |
| --- | --- |

Henkilötiedot
Syntynyt: 28. helmikuuta 1901 Portland, Oregon
Kuollut: 19. elokuuta 1994 (93 vuotta) Big Sur, Kalifornia
Kansalaisuus:  yhdysvaltalainen
Koulutus ja ura
Tutkinnot:  Oregonin yliopisto California Institute of Technology
Väitöstyön ohjaaja:  Roscoe Dickinson
Instituutti:  California Institute of Technology University of California, San Diego Stanfordin yliopisto
Oppilaat:  Jerry Donohue Martin Karplus
Tutkimusalue:  kvanttikemia
Palkinnot:   Nobelin kemianpalkinto (1954)  Nobelin rauhanpalkinto (1962)
 Nimikirjoitus
Aiheesta muualla
Linus Pauling Online
Linus Carl Pauling (28. helmikuuta 1901 – 19. elokuuta 1994) oli merkittävä yhdysvaltalainen kvanttikemisti ja biokemisti. Paulingin laatima The Nature of the Chemical Bond (1939) on tärkeimpiä 1900-luvulla kirjoitettuja kemian alan teoksia.
Pauling palkittiin Nobelin kemianpalkinnolla vuonna 1954 kemiallisten sidosten tutkimuksesta ja monimutkaisten materiaalien rakenteiden selvittämisestä. Nobelin rauhanpalkinnon hän sai vuonna 1962 ydinkokeiden vastaisesta kampanjoinnista. Hän on ainoa henkilö, joka on saanut kaksi jakamatonta Nobelin palkintoa.
Elämä > Nuoruus, perhe  ja opinnot

Pauling syntyi Portlandissa Oregonin osavaltiossa Yhdysvalloissa. Vuonna 1917 hän aloitti opinnot Oregonin osavaltion yliopistossa, josta hän 1922 valmistui kandidaatiksi kemian alalta. Hän jatkoi tohtorintutkintoon tähtääviä opintoja California Institute of Technologyssä, Caltechissä, Pasadenassa vuoteen 1925, jolloin hän valmistui filosofian tohtoriksi kemiasta parhain arvosanoin. Paulingin ohjaajina toimivat professori Rosckoe G. Dickinson ja Richard C. Tolman. Hän tutki tohtorintyössään sitä, miten kiteestä pystyisi selvittämään materiaalin rakenne röntgendiffraktion avulla. Hän julkaisi seitsemän tieteellistä julkaisua mineraalien kiderakenteesta ollessaan Caltechissa. Vuonna 1923 Pauling meni naimisiin toisen opiskelijan, Ava Helen Millerin, kanssa. He saivat kolme poikaa ja yhden tytön.